Kehitimme Ekhva.fi -sivustoa, anna meille palautetta

Etelä-Karjalan hyvinvointialueen (Ekhva) verkkosivusto uudistui. Muutoksessa parannettiin muun muassa ylävalikoita, sisältöä ja osittain myös ulkoasua.

Uudistuksen tavoitteena on kehittää verkkosivujen saavutettavuutta, asiakaslähtöisyyttä ja käytettävyyttä.

– Suurin osa Ekhvan verkkoviestintää koskevista kehittämispalautteista on liittynyt siihen, että tietojen löytämistä tulisi helpottaa. Toivottavasti pystyimme nyt vastaamaan tähän tarpeeseen. On myös tärkeää, että sivuilla pääsee liikkumaan ilman turhia klikkauksia, jos esimerkiksi käden motoriikka on heikentynyt, viestintäjohtaja Liisa Hupli-Oinonen sanoo.

Uudistusta varten on kerätty tarkempaa palautetta asiakashaastatteluilla.

– Erityisen kiitoksen osoitan LAB-ammattikorkeakoulun käytettävyyslaboratorion opiskelijoille, jotka analysoivat sivujemme saavutettavuuden ongelmia ja antoivat meille rakentavia korjausehdotuksia, Hupli-Oinonen toteaa.

Verkkosivujen kehittäminen on jatkuvaa. Ekhvan viestintätiimi toivoo asiakkaiden palautetta myös jatkossa. Palautetta voi antaa verkkosivujen palautekanavan kautta tai suoraan viestinnän sähköpostiin viestinta@ekhva.fi.

Lisätietoja medialle:

Liisa Hupli-Oinonen, viestintäjohtaja, p. 040 812 1970, liisa.hupli-oinonen@ekhva.fi